NaiveNeuron/SloPal huggingface dataset:
Kamenický, Ladislav, poslanec NR SR (2012-10-18):
Ja by som chcel len takú technickú poznámku uviesť. Nie som tiež nejaký veľký fanda hazardu. A sami opoziční poslanci ale uznali, že je to príjem a nejakým spôsobom sa to dá regulovať. Ale k tomu Maďarsku. Veľakrát to tu bolo spomenuté. Aj Igor Matovič to spomínal. A chcel by som k tomu povedať jednu vec. Sám povedal, že podporí akýkoľvek iný návrh na zvýšenie inej dane, že by nemal s tým nejaký problém. Maďarsko má najvyššiu DPH v Európe, 27 %. Myslím si, že oni to už vyriešené majú. Otázka je, či chceme ísť touto cestou. Len toľko.
Jurinová, Erika, podpredsedníčka NR SR (2015-12-08):
Vážené panie poslankyne, vážení páni poslanci, pokračujeme v popoludňajšom rokovaní šestnásteho dňa, ospravedlňujem sa, utekala som, 58. schôdze Národnej rady Slovenskej republiky v prerušenej rozprave v druhom čítaní o vládnom návrhu zákona, ktorým sa mení a dopĺňa Trestný zákon, ktorý prerokúvame v skrátenom legislatívnom konaní (tlač 1860). (Pokračovanie rokovania o vládnom návrhu zákona, ktorým sa mení a dopĺňa zákon č. 300/2005 Z. z. Trestný zákon v znení neskorších predpisov a ktorým sa menia a dopĺňajú niektoré zákony , tlač 1860.) Čakáme na pána podpredsedu vlády a ministra vnútra Roberta Kaliňáka. No tak ešte raz, pána ministra vnútra očakávame v rokovacej sále a spoločnú spravodajkyňu z ústavnoprávneho výboru poslankyňu Annu Vittekovú, aby zaujali miesto určené pre spravodajcov. (Reakcia z pléna.) Pani poslankyňa Kučerová, bude spravodajkyňa? Nech sa páči. A teda pána ministra prosím, aby prišiel do rokovacej sály. No, kým tak neučiní, tak vyhlasujem krátku prestávku. Prosím technikov, aby dali na tabuľu, že je prerušená rozprava do 14.15 hod. (Prestávka.) (Po prestávke.)
Lipšic, Daniel, poslanec NR SR (2014-06-03):
Ďakujem. Pán poslanec, ja na vás nezvyknem reagovať, lebo jednak neviem úplne sledovať tok vašich myšlienok, sa priznám, ale na jednu vec zareagujem, pretože by som vás požiadal, keby ste už prestali v tomto parlamente, robíte to opakovane, vyslovene klamať. Ja som Súdnu radu nezavádzal, ja som ju nepresadzoval, neobhajoval ani som nehlasoval za ňu. Pokiaľ viem, bol to návrh poslancov okrem iného, okrem iných, viacerých, teraz, ktorí sú v SMER-e a boli predtým v SDĽ-ke. To znamená, vás poprosím, vecné otázky, konkrétne, prestaňte o nich klamať. Už ste sa naklamali toho dosť ohľadne odpočúvania poslancov, to sa dá ľahko zistiť. V ktorom roku prešla novela ústavy, kto ju navrhoval, kto ju obhajoval, kto za ňu hlasoval? Poprosím vás, vecne. Keď som navrhoval niečo ja, či to boli trestné kódexy, Špeciálny súd, Špeciálna prokuratúra, kľudne ma kritizujte, kedy chcete, nie je problém. Ale za veci, ktoré som nenavrhoval, neobhajoval, nehlasoval za ne, vás poprosím, neklamte. Ja vás potom budem musieť považovať za notorického klamára v tomto parlamente. To je prvá poznámka. Druhá poznámka. Vy hovoríte, že sa zhodneme na jednej veci, že štandardné disciplinárne konania zlyhali. No, súhlasím. A vy idete robiť čo? Vy idete robiť kontinuálne previerky sudcovskej spôsobilosti cez zlyhávajúce disciplinárne konania. Vy posilňujete kompetencie Súdnej rady a disciplinárnych senátov, teda zlyhávajúcich inštitúcií, bez jasných vopred daných pravidiel. Obávam sa, že ani vy neviete, ako prebieha proces previerok, už som to vysvetľoval, ale ešte to vysvetlím ešte v ústnom potom vystúpení v rámci, v rámci rozpravy. Nikto z vás nevie obhájiť, na základe akých kritérií pri sporných skutočnostiach bude Súdna rada rozhodovať? Na základe žiadnych kritérií. A nikto z vás to nevie pomenovať, lebo to proste... (Prerušenie vystúpenia časomerom.)
M. Číž, podpredseda NR SR: (2007-03-28):
Pán Dzurinda, nech sa páči.
M. Číž, podpredseda NR SR: (2009-04-28):
Čiže, pán poslanec, máte slovo. Prosím informovať o výsledkoch rokovania gestorského výboru a o iných okolnostiach, ktoré považujete za dôležité.
Blanár, Juraj, poslanec NR SR (2017-10-10):
Pán predseda, môžeme, pán predsedajúci, môžeme pristúpiť k hlasovaniu o pozmeňujúcich návrhoch zo spoločnej správy. O bodoch 1 až 3 spoločne s návrhom gestorského výboru schváliť.
Ďuriš Nicholsonová, Lucia, podpredsedníčka NR SR (2017-04-07):
Kľud, pán Číž. Prihláste sa, keď chcete niečo povedať. Pán poslanec Grendel, nech sa páči.
K. Tóthová, poslankyňa: (2002-01-31):
I. Presperín, podpredseda NR SR: Ďakujem. Pán poslanec Gajdoš má slovo. Poprosím vás o pokoj v rokovacej sále. J. Gajdoš, poslanec: Ďakujem pekne, pán predsedajúci. To nie je faktická poznámka, to je skôr povzdych, čo tu prednesiem. Ľudstvo evidentne speje k svojmu zániku, a to nie je tým, že sa vedú permanentne vojny a že nás stíhajú prírodné katastrofy, ale prijímame aj nešťastnú legislatívu, ktorou približujeme náš definitívny koniec. Moja babka by sa v hrobe obracala, keby mohla sledovať zo záznamu Slovenskej televízie vystúpenia kolegov predrečníkov, ktorí obhajujú zákon, ktorý predložil pán poslanec Ištván. Predsa pánboh stvoril Adama a Evu, a nie dvoch Adamov alebo dve Evy. Adam a Eva mali založiť rodinu, muž a žena sú predurčení na to, aby plodili a vychovávali deti. Preboha živého, neviem si dosť dobre predstaviť, ako to bude fungovať v rodine, kde budú dvaja chlapi vychovávať dieťa. Kto z nich bude otcom a kto matkou? Ako sa podelia, aj o tom hovorí tento zákon? Určite nie. My sme hneď hotoví aj abnormality a zvrátenosti legalizovať cez zákon, pomenovať ich modernou a opičiť sa potom, čo trebárs ako tu bolo konštatované, dlhé roky kdesi inde funguje, ale ja si myslím, že väčšina občanov Slovenska je vychovávaná a žije s náboženským presvedčením, vyznáva hlboké ľudské a morálne hodnoty a nemôže sa stotožniť s takouto legislatívnou normou. (Zaznel zvuk časomiery.) I. Presperín, podpredseda NR SR: Ďakujem pekne. Pán poslanec Budaj bude reagovať. Mikrofón pre pána poslanca Budaja. Budaj.
Grendel, Gábor, podpredseda NR SR (2021-03-16):
Prezentujme sa a hlasujme. (Hlasovanie.) Prítomných 125 poslancov, za 125, proti nikto, nezdržal sa nikto, hlasovali všetci prítomní. Konštatujem, že sme tento návrh schválili. A ešte nás čaká posledné hlasovanie, a to je prvé čítanie o návrhu skupiny poslancov na vydanie zákona, ktorým sa mení a dopĺňa zákon č. 150/2013 Z. z. o Štátnom fonde rozvoja bývania, tlač 452. Dávam slovo spravodajcovi, ktorého určil navrhnutý gestorský výbor pre hospodárske záležitosti, pánovi poslancovi Petrovi Libovi, aby hlasovanie uviedol. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 150/2013 Z. z. o Štátnom fonde rozvoja bývania v znení neskorších predpisov , tlač 452.)
Šeliga, Juraj, podpredseda NR SR (2021-03-31):
Hlasujeme, prosím, a prezentujme sa. (Hlasovanie.) Prítomných 126, za 84, proti nikto, zdržalo sa 41, nehlasoval 1. Konštatujem, že sme tento návrh posunuli do tretieho čítania. Otváram rozpravu v rámci tretieho čítania . Pýtam sa, či sa niekto hlási do rozpravy. Nikto. Ďakujem. Vyhlasujem rozpravu za skončenú. Pristúpime k hlasovaniu o návrhu zákona ako o celku. Poprosím, uveďte toto hlasovanie.
Marcinková, Vladimíra, poslankyňa NR SR (2023-03-14):
Ďakujem veľmi pekne. Budem na to obsiahlejšie reagovať potom v záverečnom slove. Ale ja, ja som zúfalá z toho, že proste tu nemáme znalosť, základnú znalosť zákona, o ktorom sa bavíme, a potom sa dostávame do takýchto dezinterpretácií, ktoré ma veľmi mrzia, lebo my sa nemôžme baviť o tom, že pri záchrane života a zdravia niekto bude vyhľadávať rodiča pred tým, ako proste zachráni dieťa, ktorému praskne pečeň alebo ktoré bude treba resuscitovať. Veď toto už dávno máme upravené v zákone. Veď keď príde záchranka a ide o život zachraňujúci úkon, pri všetkých, keď prídete s dieťaťom do nemocnice, potrebujete informovaný súhlas, ale keď príde záchranka a zachraňuje to dieťa, ho nepotrebuje, lebo ide o život zachraňujúci úkon. A práve toto už máme dávno upravené, že vtedy, pri urgentnej medicíne, pri urgentnom zásahu vlastne toto nepotrebujete. Čiže toto sú situácie, o ktorých my sa vôbec nebavíme. My sa bavíme o situáciách v rámci tohto zákona, že to dieťa je hospitalizované v nemocnici na tri dni, mesiac, neviem koľko a my chceme, aby tam ten rodič pri tom dieťati mohol byť a držať ho za ruku. Nijak nechce ohrozovať jeho starostlivosť, veď práve preto sme tam dali aj možnosť ošetrujúcemu lekárovi, aby povedal stop, teraz tu nemôže byť, lebo ide o zdravotný úkon, ktorý je proste kontraindikáciou k prítomnosti rodiča. Ale potom znova, keď sa to dieťa bude zotavovať, keď tam budú prebiehať ďalšie vyšetrenia a ono bude na tie vyšetrenia čakať dva, tri, štyri dni, tak tam ten rodič bude pri ňom môcť byť, bude mu útechou a ak tam nie je lôžko, bude sedieť na stoličke. Ak nebude chcieť sedieť na stoličke, tak tam nebude, lebo stále je to možnosť. A my hovoríme o zmluvnom vzťahu s nemocnicou, hej? My sa musíme pozerať na to aj, proste naozaj v tých, v tých právnych termínoch, ak ten rodič má problém s poskytovanou zdravotnou starostlivosťou, stále môže dať reverz a zobrať to dieťa inde. A zároveň, čo je veľmi dôležité povedať, je, že ak by ohrozoval život toho dieťaťa, tam rozhoduje súd, ako napríklad keď odopierajú onkologickú liečbu rodičia svojim deťom, hej, pre nejaké šarlatánstva. To všet... (Prerušenie vystúpenia časomerom.)
P. Hrušovský, podpredseda NR SR: (2002-05-21):
(Hlasovanie.) 105 prítomných, 75 za, 10 proti, 14 sa zdržalo, 6 nehlasovali. Konštatujem, že návrh sme neschválili. Poprosím teraz pani poslankyňu Szabóovú, aby ako poverená členka výboru uvádzala hlasovania k návrhu zákona, ktorým sa mení a dopĺňa zákon 367/2000 Z. z. a zákon, ktorým sa mení a dopĺňa zákon č. 566/2001 Z. z. o ochrane pred legalizáciou príjmov z trestnej činnosti a o zmene a doplnení niektorých zákonov . Pani poslankyňa, máte slovo. O. Szabó, poslankyňa: Ďakujem pekne. Vážené panie poslankyne, páni poslanci, odporúčam prijať uznesenie, že Národná rada Slovenskej republiky vládny návrh zákona, ktorým sa mení a dopĺňa zákon č. 367/2000 Z. z. o ochrane pred legalizáciou príjmov z trestnej činnosti a o zmene a doplnení niektorých zákonov prerokuje v druhom čítaní.
B. Zala, poslanec: (2005-07-06):
Navyše, keď vám neostávajú vecné argumenty, tak ste sa rozhodli dať ťažkú delostreleckú paľbu výrazmi ako „socialisti“, „marxisti“, „komunisti“. Nemáte argumenty, tak nálepkujete. Snažíte sa osočovať. Myslíte si, že budete vymývať ľuďom mozgy a zasievať strach, že sa týchto slov ľudia zľaknú. Aby ste to plastickejšie vykreslili, tak to budete vykresľovať tým, že budete predsedu strany Smer Roberta Fica dávať do súvislosti s Lukašenkom a s inými nepopulárnymi osobami. Túto metódu ste si už vyskúšali v boji proti Mečiarovi. Vtedy vám to možno vyšlo. Ale paradoxom tej histórie je to, že vám tu dnes pán poslanec Blajsko poďakoval za to, že ste práve v túto chvíľu rehabilitovali Mečiara a HZDS (reakcia z pléna), Jaduš, pardon, pán poslanec Jaduš vám poďakoval veľmi srdečne. Myslím si, že je to presná ukážka toho, že to robíte len z dôvodov demagogických, a keď sa vám to hodí na domácej scéne, tak zaujmete potom úplne iný postoj. Ja si myslím, že to občanov nevystraší a že táto vaša demagógia nenájde na Slovensku živnú pôdu.
Danko, Andrej, predseda NR SR (2017-03-31):
Ďakujem, pán europoslanec. Nasleduje pani europoslankyňa Monika Smolková.
Solymos, László, poslanec NR SR (2012-08-09):
Ďakujem pekne. Pán kolega, ja tiež súhlasím s tým, čo si hovoril, že ak môžeme pomôcť a oslobodiť tých študentov od platenia, že je to správna vec. A súhlasím aj s tým pozmeňujúcim návrhom. Neviem, čo ten pozmeňujúci návrh prinesie pre tvoju firmu alebo firmu tvojej manželky, v každom prípade ja sa na to pamätám, možno aj ty sa na to pamätáš, keď sme tu sedeli a ty si proste bol za tým pultom a hovoril si nám všetkým, že sme darmožráči, rozdával si banány, lebo sme boli gorily, ktorí všetci tu sedeli. A teraz sa ťa dotklo to, čo pán kolega Mihál povedal. Dúfam, že to bude ponaučenie aj pre teba, aby si v budúcnosti aj ty si rozmyslel, že kedy nás nazveš darmožráčmi alebo gorilami. Ďakujem.
P. Paška, predseda NR SR: (2010-03-03):
(Hlasovanie.) 138 prítomných, 88 za, 50 sa zdržalo. Tieto body sme schválili.
Paška, Pavol, predseda NR SR (2012-08-09):
Pán poslanec Procházka, nech sa páči. Pán poslanec, chceli ste reagovať? (Reakcia poslanca.) Nie. Pán poslanec Procházka, nech sa páči.
Paška, Pavol, predseda NR SR (2012-05-15):
Vaša reakcia, pán poslanec.
Brocka, Július, poslanec NR SR (2014-06-03):
Ja nechcem reagovať, pán kolega, na mizogýnov (povedané so smiechom), ale, ale tvoje vystúpenie som počúval s takým, s takou úľavou a spomenul som si nedávno na jednu krásnu epizódu. Bol som svedkom takého rozprávania, kde mladé dievča, Nórka, Nórka z európskeho severu, z protestantského prostredia, mladé vydaté dievča, ktorá veľmi ťažko v živote niesla to, že jej rodičia sa rozviedli, čiže bola akoby teda z manželstva, ktoré nevyšlo, a kamarátkam svojim, bývalým spolužiačkam z vysokej školy sa chválila, že ona má manžela katolíka. A hovorí im ako dôvetok, že viete, oni sa nesmú rozvádzať. A ona to hovorila ako takú (povedané so smiechom), chcem povedať (reakcia z pléna), nie hrozbu (povedané so smiechom), pre niekoho hrozbu, ale v jej prípade to bolo vidieť, ako tá osoba túži po niečom pevnom a stabilnom, proste ako bola celý život traumatizovaná z toho, že, že trebárs ten vzťah jej rodičov nevyšiel a ona by to nechcela zopakovať, že túži po niečom pevnom, istom. A ten argument, že oni sa nesmú rozvádzať, to bolo tak milé, naozaj, že som sa v tejto chvíli chcel podeliť s tebou o túto epizódu, lebo som ti to ešte nehovoril.
B. Bugár, podpredseda NR SR: (2003-10-22):
(Hlasovanie.) Prítomných 141, za návrh 123 poslancov, proti 15, zdržali sa 3. Konštatujem, že Národná rada sa uzniesla, že tento vládny návrh zákona prerokuje v druhom čítaní. Nech sa páči.
B. Bugár, podpredseda NR SR: (2003-10-30):
Prosím teraz všetkých overovateľov, aby sa ujali svojej funkcie, dohliadli na priebeh voľby a, samozrejme, aby mi oznámili, či už majú pripravené aj obálky. Ak budete mať pripravené obálky, ak mi to oznámite, začneme tajné voľby. Nech sa páči, overovatelia. Pristúpime teda k tajnému hlasovaniu. Chcem ale všetkých poslancov, samozrejme, aj panie poslankyne, upozorniť, že obálky sú prázdne, aby tam nečakali nejaké iné veci. (Akt tajného hlasovania.)
Bugár, Béla, podpredseda NR SR (2019-06-25):
Teraz otváram možnosť sa prihlásiť ústne do rozpravy. Ako jediný pán poslanec Mihál. Končím možnosť sa prihlásiť ústne do rozpravy. Pán poslanec, máte slovo. (Poslanec Mihál komunikuje s predsedajúcim.) Pán poslanec sa pýta, či je všeobecný súhlas, aby mohol rozprávať dlhšie ako desať minút. (Nesúhlasná reakcia z pléna.) Bohužiaľ. No ako môžme, pani poslankyňa, nechcete, aby som teda povedal veľmi tvrdo, že o čom my môžme hlasovať, keď je tu neuznášaniaschopnosť Národnej rady, takže. (Reakcia z pléna.) No, pani poslankyňa, konečne po tri a pol roku prečítajte už ten rokovací poriadok. Ak nie je všeobecný súhlas, musím dať hlasovať. Ak je málo poslancov, to znamená, že nedá sa. Nech sa páči.
Danko, Andrej, podpredseda NR SR (2023-12-13):
Aj tak mi to nevrátite, ale 14.25 h pokračujeme. Dobre? (Potlesk.) (Prestávka.)
Mihalik, Marcel, poslanec NR SR (2022-11-29):
Ďakujem za slovo, pán predseda. Vážený pán predseda, kolegovia, kolegyne, spoločná správa gestorského výboru obsahuje dva body. Dajte, prosím, o nich hlasovať.
B. Bugár, podpredseda NR SR: (2004-06-18):
V rokovaní teraz budeme  pokračovať prvým čítaním o návrhu skupiny poslancov Národnej rady Slovenskej republiky na vydanie zákona, ktorým sa mení  zákon č. 98/2004 Z. z. o spotrebnej dani z minerálneho oleja (tlač 716). Návrh na jeho pridelenie výborom máme v rozhodnutí  pod č. 746. Dávam slovo poslancovi Igorovi Šulajovi, aby za skupinu poslancov návrh zákona uviedol. Pán poslanec, nech sa páči.
Bugár, Béla, podpredseda NR SR (2018-10-24):
Prezentujme sa a hlasujeme. (Hlasovanie.) Prítomných 146, za 82, proti 30, zdržalo sa 34. Konštatujem, že návrh zákona bol schválený. Teraz nasleduje ďalšie prvé čítanie, prosím pani poslankyňu Gaborčákovú, aby uviedla hlasovanie v prvom čítaní o návrhu poslankýň Ďuriš Nicholsonovej a Zimenovej na vydanie zákona, ktorým sa mení a dopĺňa zákon č. 544/2010 Z. z. o dotáciách v pôsobnosti ministerstva práce, sociálnych vecí a rodiny (tlač 1155). [Hlasovanie o návrhu poslankýň Národnej rady Slovenskej republiky Lucie Ďuriš Nicholsonovej a Zuzany Zimenovej na vydanie zákona, ktorým sa mení a dopĺňa zákon č. 544/2010 Z. z. o dotáciách v pôsobnosti Ministerstva práce, sociálnych vecí a rodiny Slovenskej republiky v znení neskorších predpisov a ktorým sa mení a dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov , tlač 1155.]
Cigániková, Jana, poslankyňa NR SR (2019-11-29):
Ďakujem pekne za slovo. Pozdravujem všetkých pätnásť kolegov, ktorých tu môže byť, a z toho štyroch koaličných? Šiestich? To bude tým, jak ich strašne zaujíma rozpočet, preto sme museli odložiť, alebo ani nie odložiť, museli sme zrušiť rokovanie o všetkých opozičných návrhoch zákonov. Pán predkladateľ, pán poslanec z poslednej lavice Robert Fico tu ani neni napriek tomu, že teda prejavil obrovský záujem, až taký, že zrušil všetky opozičné návrhy zákonov. Ale nevadí, veď teda budeme dúfať, že to možno niekde sleduje, resp. si to pozrie, keď ho to tak veľmi prudko zaujímalo. Mala som pripravené čísla, ale dnes som ich tu počula, musím pochváliť svojich kolegov, hlavne Mariána Viskupiča, Eda Hegera, teraz tu nie je, ale snáď počuje, myslím si, že to dokonale vystihli, 1,5 mld. sú, je upozornenie Národnej banky, vášho bývalého kolegu pán Kažimíra, že je nezrovnalosť v rozpočte, že o toľkoto viacej nás môže hospodárenie s vašimi opatreniami stáť v ďalšom roku. 1,5 mld. tam nie je priznaných. Je to klamstvo. 1,5 mld. je 550 euro na každú pracujúcu osobu, pretože nikto iný to nezaplatí, ak k tomu príde, budú to pracujúce osoby, 550 euro každá pracujúca osoba zaplatí, aby sa poskladali na tento dlh, ktorý, ktorý v podstate v tomto rozpočte tajíte, na čom sa zhodujú viacerí odborníci. Preto mi dovoľte, pán minister, vám ukázať, čo si váš rozpočet zaslúži. (Rečníčka roztrhala papiere a hodila ich na zem.) Asi takto moje vyjadrenie k vášmu rozpočtu. Toto je jeho hodnota, toto je jeho cena, toto je výsledok vašej práce. Čo sa týka zdravotníctva, pretože to je teda moja parketa... Nebojte sa, ja to, samozrejme, upracem, nenechám tu ten bordel. (Prerušenie vystúpenia predsedajúcim.)
Vážny, Ľubomír, poslanec NR SR (2022-04-29):
Ďakujem. Vážený pán podpredseda, ďakujem za slovo. Vážený pán poslanec Takáč, veľmi dobre si poukázal a vyzdvihol ten problém absurdity tohto uznesenia a tá absurdita spočíva najmä v činnosti zločineckej skupiny, ktorá je naozaj definovaná v Trestnom zákone a to tak, že je trestné založiť, zosnovať zločineckú skupinu, je trestné byť jej členom, podporovať ju alebo byť pre ňu činný, resp. finančne, organizačne alebo technicky tú zločineckú skupinu podporovať a teraz je to tá čerešnička na torte, že Fico a Kaliňák sú obvinení za to alebo sú zosnovateľmi trestnej skupiny za to, či zločineckej skupiny za to, že dosadili do funkcii nimi vybrané osoby. Za to, že utajili samostatnú existenciu zločineckej skupiny, o ktorej ani nevedeli. Sú obvinení za to, že získali výhody v politickom boji pre SMER. To sú také absurdity, nad ktorými rozum zastáva. Na druhej strane stále a dobre si to zdôraznil a súhlasím s tým. Na druhej strane stále tu v tejto sále rezonuje nepochopenie rozdielu po a) medzi vyšetrovaním obvinených, ktorí sú, sa vyšetrovaniu nebránia, neutekajú za hranice Slovenskej republiky a spolupracujú s vyšetrovateľmi. Dokonca chcú, aby sa to čo najskôr vyšetrilo, aby sa aj im meno očistilo, pretože nie je dobré byť obvinený a s naťahovaním sa vyšetrovania. Čiže rozdiel medzi vyšetrovanými o vine, ktorí spolupracujú a rozdiel medzi vyšetrovaným, obvineným v kolúznej väzbe, ktorá v tomto prípade je úplne bezdôvodná a toto tu stále akoby koaliční poslanci nechápali. Nerozumiem tomu predsa sa všetky nástroje využiť u osôb, ktoré sa nebránia vyšetrovaniu bežne, tak ako sa dajú realizovať pri osobe, ktorá je na slobode. Ďakujem.
P. Pelegrini, poslanec: (2008-05-14):
Túto rozpravu určite sledujú aj profesijné zväzy a odborné organizácie a určite so záujmom budú sledovať legislatívny proces tohto zákona v parlamente aj naďalej. A chcem všetkých uistiť aj z tohto miesta, aby verili slovám aj ministra vnútra, ktoré zazneli včera, keď predkladal zákon, a aby sa spoľahli aj na poslancov Národnej rady Slovenskej republiky, ktorí určite budú o niektorých ustanoveniach, ktoré vyvolali veľkú vlnu kritiky, intenzívne hovoriť vo svojich výboroch, na odborných fórach, na komisiách, ktoré sú zriadené pri výboroch. A môžem garantovať, že určite v určitých ustanoveniach, aj čo sa týka napr. nákladnej a kamiónovej dopravy, dozná tento zákon určité kompromisné úpravy a nebude schválený v úplne totožnom znení, ako je navrhnutý vládou, pretože zákon, ktorý k nám prišiel, páni kolegovia, kolegyne, je predsa vždy návrh a záleží na poslancoch Národnej rady, ako bude schválený. Sám minister pri niektorých ďalších ustanoveniach vyzval poslancov Národnej rady, že keď prídu s nejakým rozumnejším návrhom, ako je uvedený v návrhu zákona, nemá problém sa s ním stotožniť. Ja by som ešte k pánu Froncovi veľmi kratučko sa vyjadril, keď tu hovorí, ako postihnú pokuty biednych a tých bohatých nie, lebo že tí bohatí na to peniaze majú. No, pán kolega Fronc, pokiaľ nikto nebude porušovať dopravné predpisy, tak pokuty nepostihnú nikoho, ani biednych, ani bohatých. Takže v tom je ten rozdiel uhlov pohľadu, nie na výšku pokút, ale nikto nemá porušovať zákon. A ak ho nikto nebude porušovať, tým pádom nebude mať nikto problém byť postihnutý žiadnou pokutou, či už bude nízka alebo vysoká. Takže pretáčať výšku pokút do nejakej zase sociálnej polohy biednych a bohatých, to sa mi zdá mierne účelové. A veľmi na záver chcem povedať len toľko, že čo sa týka tých majákov, tak na odľahčenie myslím si, že keby bolo ministerstvo vnútra do zoznamu vybraných a ďalších osôb, ktoré ich budú môcť používať, zaradilo aj 150 poslancov Národnej rady, myslím si, že taký návrh by bol prešiel hladko. Ďakujem. (Smiech poslanca.)
Kéry, Marián, poslanec NR SR (2016-09-07):
Ďakujem za slovo, pán predsedajúci. Vážená pani ministerka, panie poslankyne, páni poslanci, dovoľte mi, aby som predniesol spoločnú správu výborov Národnej rady o prerokovaní návrhu na vyslovenie súhlasu Národnej rady s Dohodou o posilnenom partnerstve a spolupráci medzi Európskou úniou a jej členskými štátmi na jednej strane a Kazašskou republikou na strane druhej. Návrh pridelil predseda Národnej rady svojím rozhodnutím č. 166 z 2. augusta 2016 na prerokovanie ústavnoprávnemu výboru a zahraničnému výboru. Za gestorský výbor určil zahraničný výbor. Ústavnoprávny výbor uznesením z 5. septembra 2016 č. 38 a zahraničný výbor Národnej rady uznesením zo 6. septembra 2016 č. 22 odporúčajú Národnej rade podľa čl. 86 písm. d) Ústavy Slovenskej republiky vysloviť súhlas s Dohodou o posilnenom partnerstve a spolupráci medzi Európskou úniou a jej členskými štátmi na jednej strane a Kazašskou republikou na strane druhej a rozhodli, že predmetná dohoda je medzinárodná zmluva podľa čl. 7 ods. 5 Ústavy Slovenskej republiky, ktorá má prednosť pred zákonmi. Gestorský výbor na základe stanovísk výborov vyjadrených v ich uzneseniach a stanovísk poslancov gestorského výboru odporúča Národnej rade vysloviť súhlas s predmetnou dohodou podľa čl. 86 písm. d) Ústavy Slovenskej republiky a rozhodnúť, že dohoda je medzinárodná zmluva podľa čl. 7 ods. 5 Ústavy Slovenskej republiky, ktorá má prednosť pred zákonmi. Spoločná správa výborov Národnej rady o prerokovaní návrhu na vyslovenie súhlasu s Dohodou o posilnenom partnerstve a spolupráci medzi Európskou úniou a jej členskými štátmi na jednej strane a Kazašskou republikou na strane druhej bola schválená uznesením zahraničného výboru Národnej rady č. 26 zo 6. septembra 2016. Pán predsedajúci, skončil som, otvorte, prosím, rozpravu.
P. Hrušovský, podpredseda NR SR: (2002-05-14):
Pristúpime k rokovaniu o ďalšom bode programu, ktorého predkladateľom z poverenia vlády je pán minister financií, k návrhu zákona o platobnom styku a o zmene a doplnení niektorých zákonov , ktorý prerokúvame v prvom čítaní ako tlač 1499. Súčasťou návrhu je aj rozhodnutie predsedu Národnej rady o pridelení návrhu zákona na prerokovanie výborom. Prosím teraz, aby z poverenia vlády Slovenskej republiky návrh zákona uviedol a odôvodnil pán minister financií. Nech sa páči, máte slovo. F. Hajnovič, minister financií SR: Ďakujem. Vážený pán predsedajúci, vážená Národná rada, dovoľte mi, aby som v prvom čítaní uviedol vládny návrh zákona o platobnom styku. Hlavným cieľom predloženého vládneho návrhu je uzákonenie doteraz neexistujúcej komplexnej právnej úpravy problematiky platobného styku a zároveň zabezpečenie súladu právneho poriadku Slovenskej republiky s právnymi normami Európskych spoločenstiev a Európskej únie v oblasti platobného styku. V Slovenskej republike sú doteraz v rôznej miere upravené len niektoré časti problematiky platobného styku, napríklad medzibankový platobný styk. Náš právny poriadok však doteraz neobsahuje komplexnú úpravu platobného styku, pričom predovšetkým absentuje právna úprava ochrany klientov pri vykonávaní platobného styku a rovnako chýba právna úprava ochrany platobných systémov pred rizikami, ktoré vyplývajú z prípadnej platobnej neschopnosti účastníkov platobného styku. V jednotlivých častiach navrhovaného zákona o platobnom styku sú upravené prevody peňažných prostriedkov, a to jednak tuzemské prevody a tiež cezhraničné prevody. V predloženom návrhu je súčasne upravené vydávanie a používanie bankových platobných kariet a iných elektronických platobných prostriedkov, vznik a prevádzkovanie platobných systémov, dohľad nad platobnými systémami a platobným stykom, ako aj postup pri reklamáciách a mimosúdnom riešení sporov, ktoré vznikli v súvislosti s platobným stykom. V rámci predloženého návrhu zákona o platobnom styku sa zároveň navrhuje novelizovať niektoré ďalšie zákony: Obchodný zákonník, zákon o cenných papieroch a investičných službách, zákon o konkurze a vyrovnaní a zákon o medzinárodnom práve, súkromnom a procesnom. Mimoriadnu dôležitosť predkladaného návrhu zákona o platobnom styku potvrdzuje aj minuloročná pravidelná správa Európskej komisie, ktorá okrem iného upozornila, že v platobných systémoch bol pokrok zatiaľ len obmedzený. Európska komisia vo svojej správe osobitne poznamenala, že v oblasti platobných systémov Slovensko dosiaľ netransponovalo smernicu o cezhraničných platbách, ani smernicu o konečnom zúčtovaní platobných systémov a systémov zúčtovania cenných papierov, ale Slovensko vynakladá značné úsilie potrebné na ich plnú implementáciu. V tejto súvislosti si vás preto dovoľujem požiadať o podporu pre predloženú vládnu novelu zákona a o jej posunutie do druhého čítania. Ďakujem za pozornosť.
M. Hort, podpredseda NR SR: (2009-02-10):
Otváram rozpravu. Nedostal som ani k tomuto návrhu na skrátené konanie žiadnu písomnú prihlášku, a tak sa pýtam, kto z prítomných kolegýň alebo kolegov sa chce prihlásiť do rozpravy ústne. Konštatujem, že nikto. Vyhlasujem rozpravu za skončenú. A prerušujem rokovanie aj o tomto bode programu. Posledným zo série zákonov o návrhu na skrátené legislatívne konanie z dielne ministerstva financií je návrh vlády na skrátené legislatívne konanie o vládnom návrhu zákona, ktorým sa dopĺňa zákon č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov . Vládny návrh je pod tlačou 956. Pán minister Počiatek, prosím vás o odôvodnenie aj tohto ostatného návrhu. Nech sa páči.
Pčolinská, Adriana, poslankyňa NR SR (2019-05-09):
Ďakujem pekne. Ja len trošku poopravím, že ja som myslela ten krajec chleba nie v zmysle čo do množstva roboty, ja som si istá, že oni majú čo robiť aj na tom metodickom centre, ja som skôr myslela ten finančný objem, ten balík, ktorý má byť alokovaný na túto, na tento účel. A znova opakujem, ja nepochybujem o tom, že formálne všetko bude ošetrené, že na všetko sa bude myslieť a taktiež pani ministerka pri najlepšej vôli, vedomí a svedomí bude sa snažiť o to, aby všetko bolo dodržiavané. Ja len vychádzam z toho, že v minulosti, keď som pôsobila na tej vysokej škole ešte v Bratislave a mali sme napríklad také rozširujúce štúdium, tak vždy ľudia sú len ľudia a každý hľadá tú cestičku menšieho odporu a v konečnom dôsledku tu platí krásne to príslovie, že keď „kocúr nie je doma, myši majú raj“. Čiže oficiálne, formálne všetko bude fantastické, štátnice prebehnú, záverečné práce sa napíšu, lenže v reále ja stále hovorím o tej jednej veci, že kým sa, od momentu, kým sa dopracujete k tomu titulu, hej, že ako to bude prebiehať. A ja stále rozlišujem medzi teóriou, teoretickými poznatkami, ktoré vedia predať, ja neviem, tí docenti, profesori, a potom rozlišujem medzi tou praxou tých učiteľov, ktorí v konečnom dôsledku tí žiadatelia o rozširujúce štúdium tú prax nepotrebujú, to je v podstate celé. Už potom vo finále, že čo a ako to formálne uzavretie, ja nepochybujem o tom, že všetko bude kóšer, len do toho momentu, kým sa dopracujeme k tomu zelenému stolu, ako bude prebiehať tá výučba a to školenie. To je celé. Ďakujem.
Tabák, Romana, poslankyňa NR SR (2021-03-30):
Ďakujem za slovo, pán predsedajúci. Pán poslanec Kazda, ďakujem vám za vaše vystúpenie, ste ma prekvapil trošku v negatívnom smere. Ja chápem vaše obavy, ale, samozrejme, je potrebné rozprávať o financiách. A dovolím si vás upozorniť, že aj nečinnosť v tejto oblasti prináša dopady na financie. Každoročne tu máme povodne, ktoré zaťažujú rozpočet, náklady na zdravotnú starostlivosť a riešenie zdravotných problémov obyvateľov spôsobených zmenou klímy, ako alergie, astma, rakovina kože nám zvyšujú náklady tiež, takže treba povedať, ako to bude, ak nebudeme v tejto oblasti robiť nič. Čo sa týka Grety Thunberg, ak ona je blázon, tak potom Leonardo di Caprio je blázon tiež? Ja som vďačná za týchto aktivistov. Kým nebylo... keby nebolo ich snahy, tento klimatický problém by nemal dostatok pozornosti. Ďakujem.
M. Číž, podpredseda NR SR: (2008-04-08):
Škoda, že tu nie je pani Biró, by som jej povedal, že som ju necitoval. Ja som len robil exkurz a som sa, prirodzene, dotkol aj uhorského práva, keďže platilo a bolo recipované ešte za Prvej republiky. A bola náhoda, že aj ona to spomínala. Takže tam je to skôr nedorozumenie. No, pani Vášáryová, sme krajania, takže ja naozaj sa budem k vám správať ako džentlmen. Problém je, či ste presvedčená, že ste si overili toho aktívneho komunistu? Iba túto otázku mám na vás. No a potom by som ešte snáď niečo povedal pánovi Dzurindovi k tomu treťoradému úradníkovi. Poviem vám svoj osobný názor, keď to chcete počuť. Podľa mňa pán Haraszti trošku diskreditoval OBSE. Viete, okolnosti, ktoré tam boli, boli zrejmé. Veď následne dal stanovisko a následne povedal, že už nemôže dávať stanovisko, lebo nemá autorizovaný preklad a podobne. Podrobne som diskutoval s pánom ministrom Kubišom, ktorý, ak dovolíte, vie niečo o fungovaní OBSE, ktorý hovoril, že tento postup je absolútne netradičný a pokiaľ tam on bol, tak sa prakticky nestal. Takže pravdepodobne tie emotívne reakcie možno sú aj namieste. A možno aj pre pána Harasztiho by bolo dobré, keby niektoré veci naozaj robil tak, aby boli korektné. K pánovi Mikloškovi. Ferko, tebe chcem povedať, že teba som teda naozaj nepodozrieval. Ty, viem, máš úplne iné povinnosti na Morave. Držím ti palce a, samozrejme, želám ti čo najväčší úspech. No a k pánovi kolegovi Kahancovi. Obávam sa, že neviem nadviazať na to, čo ste mi hovorili. Nie som si úplne istý, že ste počúvali môj prejav. Ale ešte raz sa nad tým zamyslím a príp. potom osobne na to odpoviem. Ďakujem pekne.
Dostál, Ondrej, poslanec NR SR (2024-05-02):
Ďakujem všetkým kolegyniam a kolegom za reakcie formou faktických poznámok. Nestihnem reagovať na všetkých, tak skúsim na pána Vašečku. A zaujal ma ten príklad s vrecom cementu, ktorý muž unesie a žena neunesie alebo môže mať problém, a teda že Zákonník práce chráni, chráni ženy. Jednak to neplatí úplne, sú ženy, ktoré v pohode zvládnu vreco cementu, a sú muži, ktorí nezvládnu. Len teda skúšam pochopiť, že či naozaj toto je ten problém, ktorý chcete vaším návrhom riešiť, že transrodový muž, ktorý bol pôvodne žena, a teda fyzicky nie je tak disponovaný, bude pracovať v stavebníctve a preukáže sa mužským rodným číslom, tak sa vyhne tomu, aby nosil vrecia cementu? Že neexistujú, neexistuje nejaké jednoduchšie riešenie, napríklad že keď nemám fyzickú dispozíciu alebo nechcem nosiť vrecia cementu, tak sa nezamestnám v práci, kde sa vyžaduje nosenie vriec cementu? Ako to, myslím, že to by šlo aj bez zmeny zákona. Ďalej ste povedali, že aby sme nevylučovali to, čo je základné a jasné, teda muž a žena, ale veď áno, to nikto nespochybňuje, že sú muži a ženy, ako povedala pani poslankyňa Plaváková, sú ale ľudia, u ktorých to nie je úplne jasné na základe ich pohlavných znakov, a sú ľudia, ktorí majú inú identitu, ale tí muži a ženy existujú a možno to bude znieť prekvapivo, oni existujú aj v tých krajinách, kde existujú identifikačné čísla, z ktorých nevyčítate, či ide o muža, alebo o ženy. A ak sa raz u nás zavedie takýto neutrálny identifikátor, tiež to nebude znamenať, že prestanú existovať muži a ženy. Budú naďalej existovať. A, pán poslanec, Horecký, ak sa o niečom viacej hovorí, to neznamená, že sa reálne tak viac ľudia správajú, tak príklad s násilím na ženách... (Prerušenie vystúpenia časomerom. Potlesk.)
Vaľová, Jana, poslankyňa NR SR (2016-06-07):
Vážený pán Lipšic, ja som vám povedala vetu, že koho idete odsúdiť. Ja vždycky súdim podľa seba iných a snažím sa to takto robiť. Pán Galko o mne napísal, a budem to stále tvrdiť, čo je jeho, čo si on myslí, to je jeho vec, že som malá zlodejka. Počas vašej vlády to bolo vyšetrované na prokuratúre. Obvinenie nebolo pravdivé. Pán Galko musel veci stiahnuť. Čo si on myslí, to je jeho vec. To je prvá vec. Druhá vec, a poviem vám, prečo sa to všetko možno deje, pán minister, bývalý. Pán bývalý minister, viete, vy sa tu tvárite ako neskutočná dobrota, ako skutočne tí najspravodlivejší. Čo robíte v regiónoch? U nás v Humennom žije jeden oligarcha. Viete, pán Lipšic, teraz vám spadli kútiky, ktorý vás sponzoruje a viete, akonáhle sú voľby, tak sa vždycky opakuje jeden scenár. Nájdime niečo na tú Vaľovú, pretože práve možno tomu oligarchovi siaham na zmluvy, ktoré sú v prospech, vážne v neprospech občanov. Váš známy pán Daňo ma udal na výbor, že som podnikala. Všetci ma tam vyšetrovali. Keď som doniesla všetky doklady – papiere – bolo to iné a zrazu pán Daňo, ktorého obhajujete pravidelne a sa s ním aj stretávate, však sa stretávajte, je na každom mojom zastupiteľstve a podobne. Mne to nevadí, kandidoval ako na primátora. Koho obhajujete? Ja vám poviem: kandidátov toho oligarchu. Pretože ste vo veľmi blízkom spojení a jeho syn je váš sponzor. A tu sa tvárite, privatizoval za Mečiara, vyhlásili ste, že neuznávate privatizérov za Mečiara. Najväčšiu fabriku v Humennom sprivatizoval za Mečiara a tu sa tvárite ako nekonečná božská spravodlivosť. Prosím vás pekne, netvárte sa tak, lebo to, čo robíte po regiónoch, čo robia vaši ľudia a možno aj vaši tí, čo sú členovia strany... (Prerušenie vystúpenia časomerom. Potlesk.)
Jurinová, Erika, podpredsedníčka NR SR (2013-02-06):
Ďakujem. Vyhlasujem všeobec..., na faktické poznámky reaguje pán poslanec Mičovský, ospravedlňujem sa. Nech sa páči.
Zmajkovičová, Renáta, podpredsedníčka NR SR (2014-06-12):
Pán poslanec Zajac, pán poslanec Zajac,...
Hrušovský, Pavol, predseda NR SR (2011-10-18):
Hlasujeme, páni poslanci. (Reakcie z pléna.) O návrhu pána poslanca Matoviča, ktorý žiada, aby jeho návrh, aby jeho návrh o zmrazení, nazvem to tak trošku jednoduchšie, sme prerokovali ešte na tejto schôdzi. Páni poslanci, hlasujeme. (Hlasovanie.) 118 prítomných, 14 za, 30 proti, 56 sa zdržalo, 18 nehlasovalo. Návrh sme neschválili. Poprosím teraz pána poslanca Drobu, aby z poverenia zahraničného výboru Národnej rade predložil návrh uznesení k prerokovávanému vládnemu návrhu zákona o vysielaní civilných expertov na výkon práce, ktorý sme prerokovávali ako tlač 491. Nech sa páči, pán poslanec Droba. (Hlasovanie o vládnom návrhu zákona o vysielaní civilných expertov na výkon práce v aktivitách krízového manažmentu mimo územia Slovenskej republiky a o zmene a doplnení niektorých zákonov , tlač 491.)
P. Hrušovský, predseda NR SR: (2005-03-17):
(Hlasovanie.) 126 prítomných, 85 za návrh, 6 proti, 31 sa zdržalo, 4 nehlasovali. Návrh uznesenia Národná rada schválila. Poprosím teraz pána poslanca Mikuša, aby z poverenia výboru pre financie, rozpočet a menu predniesol návrhy uznesení k prerokúvanému návrhu poslanca Národnej rady Slovenskej republiky Františka Mikloška na vydanie zákona o prechode niektorého nehnuteľného majetku štátu do vlastníctva Matice slovenskej , ktorý prerokúvame ako tlač 1018. Nech sa páči, pán poslanec Mikuš.
Glváč, Martin, podpredseda NR SR (2017-10-19):
Ďakujem. Ďalšia otázka je od pána poslanca Fecka a znie: „Aký je aktuálny stav so starými environmentálnymi záťažami? Riešia sa?“ Je na ministra pôdohospodárstva Lászlóa Sólymosa.
Číž, Miroslav, podpredseda NR SR (2015-05-15):
Pán Poliačik s reakciou.
Pellegrini, Peter, predseda NR SR (2015-12-04):
Vypnite, prosím, mikrofón pánovi poslancovi Hlinovi, pretože nemá procedurálny návrh. Pán poslanec Galko, nech sa páči, môžte pokračovať v rozprave. (Ruch v sále.) Aby ste ma náhodou, pán poslanec, neobvinili z porušovania rokovacieho poriadku, môžem vám zatlmočiť, že procedurálny návrh, § 34 hovorí, najprv ho musí uviesť a potom odôvodniť. Keďže ste ho neuviedli, nemáte žiadny procedurálny návrh a hlas a ani vám slovo neudelím, pokiaľ nebudete dodržiavať rokovací poriadok. (Reakcia poslanca Hlinu.) Kto? Pán poslanec Galko teraz vystupuje, vy nemáte nárok momentálne na žiadne vystúpenie. Nech sa páči, pán poslanec. Pán poslanec, keď zvážite za vhodné, môžete vystúpiť, kľudne upozornite aj svojich vlastných kolegov, keď vás budú vyrušovať.
R. Kaliňák, poslanec: (2003-02-25):
Dá sa súhlasiť sčasti aj s pani poslankyňou Bollovou. Naozaj niektoré argentínske telenovely priamo útočia na naše duševné zdravie. Ale vráťme sa späť ku kriminalite. Určitý problém tento materiál má predovšetkým z pohľadu nejakej presnej koncepčnosti a rozpornosti niektorých údajov, ktoré sa dostávajú do parlamentu zo strany vlády. Mnohé z nich uvidíme vo forme návrhov zákonov v parlamente, takže konkrétne sa k nim budeme môcť vyjadriť v rámci legislatívneho procesu. Predovšetkým však na jednej strane pán minister spravodlivosti verejne prisľúbil rekodifikáciu trestnoprávnych kódexov tento rok na jeseň v septembri, to je rok 2003. Materiál určuje 30. 9. 2004. Takisto veľmi aktuálne pôsobí aj úloha pripraviť návrh zákona o používaní informačno-technických prostriedkov v závere tohto roka, keďže je to pomerne aktuálna informácia. Rovnako tak možno charakterizovať aj snahu tejto vlády bojovať s korupciou a s praním špinavých peňazí. Pamätám si, že pred tromi mesiacmi vláda vyhlásila, že bude bojovať čo najrýchlejšie a najaktívnejšie, ale zákon o preukazovaní pôvodu majetku navrhla prijať až v lete 2004, z čoho opäť vychádza, že slová sa s činmi pri tejto vláde veľmi, veľmi rozchádzajú. Čiže myslím si, že sa s aktualizovaným Komplexným programom boja so zločinnosťou ešte určite stretneme, pretože ho bude potrebné opätovne aktualizovať. Ďakujem. Z. Martináková, podpredsedníčka NR SR: Ďakujem, pán poslanec. Vyhlasujem rozpravu k tomuto bodu programu za skončenú. Pýtam sa, pán minister, či sa chcete vyjadriť k rozprave? Áno. Pán minister vnútra.
Zmajkovičová, Renáta, podpredsedníčka NR SR (2013-10-23):
S reakciou pán poslanec Kaník.
Danko, Andrej, predseda NR SR (2017-04-07):
Na vystúpenie pána poslanca tri faktické poznámky, uzatváram možnosť prihlásenia s faktickými poznámkami. Pán poslanec Číž.
Bugár, Béla, podpredseda NR SR (2017-03-22):
Pani poslankyňa Verešová, môžete reagovať.
Solymos, László, poslanec NR SR (2011-09-07):
Ďakujem pekne. Prosím, pán predseda, aby ste dali hlasovať o tom, že Národná rada sa uzniesla v súlade s rokovacím poriadkom prerokovať predložený návrh zákona v druhom čítaní.
Klus, Martin, poslanec NR SR (2018-12-06):
Ďakujem veľmi pekne. My sme teda zodpovedali tú otázku bez toho, že by pán predsedajúci ju prečítal. Ona je v zásade totožná, takže preto pani ministerka na ňu začala hneď odpovedať. Ja by som len chcel sa poďakovať hlavne za to, že ste vyzdvihli aj tie benefity, ktoré by z toho mohli plynúť, lebo aj holandská strana o nich hovorila. A u nás sa o nich diskutuje minimálne. Naposledy nám to na eurovýbore spomínal pán premiér Pellegrini, že nejaké sú, takže som rád, že vaše ministerstvo bolo konkrétne spomenuté. Viem si predstaviť, že aj ministerstvom práce, sociálnych vecí a rodiny by mohli byť tiež nejaké konkrétnejšie spomenuté, ale ja to potom prípadne rozdiskutujem aj s pánom ministrom. Takže vrátim sa k týmto otázkam, keď budeme mať naisto, ktorý z týchto scenárov platí, to znamená, pravdepodobne na februárovej schôdzi. Ďakujem pekne.
Figeľ, Ján, podpredseda NR SR (2012-06-26):
Ďalší, nech sa páči, pán poslanec Mihál.
Zmajkovičová, Renáta, podpredsedníčka NR SR (2014-01-31):
Pani poslankyňa Mezenská.
B. Bugár, podpredseda NR SR: (2002-04-03):
(Hlasovanie.) Prítomných 83 poslancov, za návrh hlasovalo 76, zdržali sa 5, nehlasovali 2. Konštatujem, že Národná rada Slovenskej republiky odvolala zástupcu záujmového združenia občanov Jednoty dôchodcov na Slovensku Jána Tomovčíka zo Správnej rady Sociálnej poisťovne. Teraz pristúpime k druhému hlasovaniu. Pán spravodajca. M. Mesiarik, poslanec: Pán predsedajúci, dajte hlasovať o tom, že Národná rada podľa § 7 ods. 3 zákona č. 274/1994 Z. z. volí za člena Správnej rady Sociálnej poisťovne Kamila Vajnorského.
Rafaj, Rafael, poslanec NR SR (2010-08-05):
Ďakujem, pán predsedajúci, za slovo. Ja chcem naopak oceniť v mene mnohých generácií, že pán poslanec otvoril a dlhodobo hĺbkovo sa venoval problematike slovenského dôchodkového systému, ktorý aj podľa môjho názoru programové vyhlásenie vlády nie dostatočne, aspoň v mnohých nejasnostiach, precizuje, vrátane upravenia pomerov medzi prvým a druhým pilierom, vrátane toho upozornenia s možnými rizikami spojenými s investíciami správcovských spoločností, pokiaľ sa týka druhého kapitalizačného piliera, ale o tom určite bude ešte v tomto parlamente dlhá rozprava. Len by som ho chcel teda doplniť alebo tú tému, ktorú začal, a to je platenie štátu do druhého piliera za mamičky, tie si to, nepochybne, zaslúžia, pretože prinášajú tomuto štátu, nášmu štátu, neoceniteľné služby. Ale prečo nehovoríme otvorene o neprispôsobivých komunitách cigánskych, ku ktorým sa štát naďalej správa, alebo oni ho považujú za dojnú kravu. Myslím si, že toto je problém, ktorý podsúvame pod koberec, a s ktorým sa budeme musieť otvorene v budúcnosti, pokiaľ budeme riešiť či už prvý, alebo druhý pilier, jednoducho vysporiadať.
Kuciaňová, Magdaléna, poslankyňa NR SR (2017-06-16):
Ďakujem veľmi pekne za slovo. Termín bude budúci týždeň v utorok o 11.00 hodine. Ďakujem.
Jurinová, Erika, podpredsedníčka NR SR (2014-11-09):
Prosíme predstaviteľov vlády, ktorí sú tu, keby mohli prísť do pléna Národnej rady. Páni poslanci, ak viete, kde je pán minister. Krátka prestávka, ale už, už je tu pán minister. Nech sa páči, pán poslanec, môžete pokračovať.
Suja, Miroslav, poslanec NR SR (2022-02-02):
Pán predseda, ďakujem za slovo. Pán minister Sulík, pýtaš sa, čo som ja robil pred 10-11 rokmi. No ja som bojoval proti vášmu ministrovi, ktorý bol minister hospodárstva, ktorého budem teraz asi, myslím, na 99,9 % presne citovať: „O ťažbe zlata v Detve je rozhodnuté.“ Je rozhodnuté. (Reakcia z pléna.) Áno. To hovoril váš minister. Môžem mu hovoriť, čo chce, že to je kyanidovou metódou, že prídeme o 3-tisíc pracovných miest. Ja som bojoval vtedy proti ťažbe zlata a proti vyjadreniam vášho ministra. Prosil som vášho okresného predsedu, čo má na starosti Krupinu, Detvu a Zvolen, aby išiel za ním, a on mu povedal jasne: „Máme tam pár hlasov, je to 30-tisícový okres, nezaujíma nás to.“ Takže ja som bojoval proti vášmu nominantovi, vášmu vtedajšiemu členovi, aby sa toto nestalo. A vďaka tomu, vďaka tomu (povedané so smiechom), vďaka vám, že ste položil tú vládu, sa to neťažilo, lebo keby bol ostal, tak sa ťaží. Takže toto som ro... toto, takže vám ďakujem. (Reakcia z pléna.) No a teraz prídeme k tomu ďalšiemu. Čo sa týka toho olova, ja si myslím, že spájať sa, je dobrá vec, ale nemusí to prejsť. Česi, neni hanba si zobrať príklad od suseda, keď na to prišiel, ako to obísť. Česi na to prišli elegantne, ako obísť tento zákaz olova. Ja si myslím, že stačí sa držať ich príkladu, a nemáme problém. Takže toto hovoriť, že čo som ja robil pred 10-11 rokmi. No bojoval som proti tomu, aby jeden z nominantov SaS – alebo aj členov vtedy SaS, čo je vlastne výsada, byť členom SaS – nepresadil ťažbu zlata v Detve a lúhovanie za pomoci kyanidov. To som robil ja pred desiatimi-jedenástimi rokmi.
A. Belousovová, podpredsedníčka NR SR: (2007-10-16):
Teraz dávam slovo spravodajkyni, ktorú určil navrhnutý gestorský výbor, výbor pre sociálne vecí a bývanie, pani poslankyni Milade Belásovej. Nech sa páči, pani poslankyňa, máte slovo.
M. Sabolová, poslankyňa: (2005-03-15):
Cieľom predkladanej novely je poskytnúť adresnú pomoc pri vážnom ochorení, a to je cystická fibróza, kde sa ju snažíme zadefinovať podľa súčasne platnej diagnózy. Cystická fibróza s pankreatickou insuficienciou, je to ochorenie, ktoré je doživotné, ktoré sa nedá liečiť. Ide o vážnu poruchu pankreasu a vlastne títo pacienti potrebujú zvýšenú starostlivosť, teda starostlivosť, hlavne čo sa týka výživy. Ide možno až o 50-percentné lepšie stravovacie zabezpečenie ako pre ich rovesníkov, či sú  v detskom, alebo v dospelom veku. Pri odborných výskumoch sa zistilo, že práve ak sa dodržiavajú aj tieto stravovacie návyky plus iná liečba aj enzýmami, zvýšil sa vek týchto pacientov z nejakých 5 až 10 rokov, ktorí sa dožívali, možno dnes až veku 40 rokov. Keďže v zákone bol dodnes zadefinovaný v prílohe č. 13 tento príspevok alebo táto diagnóza obmedzená hranicou 35 gramov albumínu, znamenalo by to, že ak dieťa nie je podvyživené, to je tých 35 gramov, nemôže dostať príspevok, je to tisíc korún mesačne na zlepšenie stravovania. A keďže dochádzalo veľmi často k problémom pri posudzovaní odbornými zástupcami úradov práce a sociálnych vecí tejto jednotky, pokúsila som sa alebo predkladám tento návrh zákona po konzultácii s odborníkmi - klubom pre cystickú fibrózu, aby sme odstránili toto jednotkové posudzovanie, ktoré je subjektívne a dieťa, ktoré je dobre živené, o ktoré je dobre postarané, vykazuje tie jednotky trebárs 36, 37 gramov, už vlastne nemá nárok na poskytovanie tohto príspevku. Keďže nejde o veľkú skupinu ľudí, ide možno o nejakých 300, možno 400 pacientov na Slovensku, je aj nárok na zvýšenie na štátny rozpočet veľmi minimálny a tých pacientov nepribúda v takom množstve, aby bolo ohrozené aj rozpočtovanie týchto prostriedkov v roku 2005, prípadne v tom výhľadovom období 2005, 2006 a 2007. A z tohto dôvodu som si dovolila aj v dôvodovej správe uviesť, že ten nárok na štátny rozpočet je minimálny. Preto vás prosím o podporu tejto malej novely, ale myslím si, že vo významnej miere prispeje rodinám, ktoré majú takto postihnutých svojich rodinných príslušníkov a je to ochorenie, tak ako som povedala, neliečiteľné. Ďakujem pekne.